નોટબંધી બાદ વડા પ્રધાન સહિત ભાજપના નેતાઓ સૌ કોઈ કૅશલેસ ઈકોનોમીની ગુલબાંગો હાંકી રહ્યા છે. પણ તેનો અમલ એટલો આસાન નથી. અમદાવાદના ઓટોરિક્ષાચાલક ઈન્દ્રેશભાઈ ત્રિવેદી પોતાની રિક્ષામાં સ્વાઈપ મશીન વસાવવા માગે છે. આ માટે તેઓ શ્યામલ ચાર રસ્તા પર પોતાનું એકાઉન્ટ ધરાવતી પંજાબ નેશનલ બેંકમાં ગયા. જ્યાં મેનેજરે તેમને એમ કહીને સ્વાઈપ મશીન આપવાનો ઈનકાર કરી દીધો કે તેઓ વેપારી કે બિઝનેસમેન નથી.